नेशनल हेराल्ड केस में 26 जून 2014 को दिल्ली की पटियाला हाउस कोर्ट ने सोनिया गांधी, राहुल गांधी के अलावा मोतीलाल वोरा, सुमन दूबे और सैम पित्रोदा को समन जारी कर पेश होने के आदेश जारी किए थे। बाद में अपील करने पर दिल्ली हाईकोर्ट ने समन पर रोक लगा दी थी। किन्तु अब दिल्‍ली हाईकोर्ट ने न केवल उनकी अपील खारिज कर दी, वरन अपने निर्णय में यह भी कहा कि एसोसिएटड जर्नल्‍स, यंग इंडिया और कांग्रेस पार्टी तीनों के प्रमुख एक ही हैं, अतः यह स्पष्टतः गबन व विश्वासघात का मामला है | न्यायालय के इतने स्पष्ट निष्कर्ष के बाद भी आज अपनी अंतिम कोशिश करते हुए कांग्रेस अध्यक्ष सोनिया गांधी और उपाध्यक्ष राहुल गांधी सुप्रीम कोर्ट का दरवाज़ा खटखटाएंगे। अगर वहां से भी उनको राहत न मिली तो आज ही दोनों नेताओं को पटियाला हाउस कोर्ट में पेश होना होगा ।